یوسیبیو

یوسیبیو،فٹ بال کی دنیا میں لیجنڈ سمجھے جاتے تھے۔ اُن کا تعلق پرتگال سے تھا۔ ان کی پیدائش سنہ 1942 میں موزمبیق میں ہوئی۔ اس وقت یہ ملک پرتگال کا حصہ ہوا کرتا تھا۔ انھوں نے سنہ 1966 کے ورلڈ کپ میں سب سے زیادہ گول کیے تھے۔ یوسیبیؤ دا سلوا فریرا نے پرتگال کی جانب سے 64 میچ کھیلے جن میں انھوں نے 41 گول کیے۔
سنہ 1966 میں انگلینڈ میں ہونے والے عالمی کپ مقابلوں میں انھوں نے کل نو گول کیے تھے جن میں سے چار گول شمالی کوریا کے خلاف میچ میں کیے ۔ انھوں نے 745 پروفیشنل میچوں میں مجموعی طور پر 733گول کیے۔ وہ کھیل کی رفتار بڑھانے، تیزی کے ساتھ گول پر حملہ کرنے، چکمہ دینے، ڈربل کرنے کے ماہر تھے۔ انھیں ان کے بہترین کھیل کے لیے سنہ 1965 میں بہترین یورپی فٹ بال کھلاڑی کے اعزاز سے نوازا گيا تھا۔ بنفیکا فٹ بال کلب کی جانب سے کھیلتے ہوئے انھوں نے سنہ 1962 میں یورپی کپ جیتا تھا۔ انھوں نے فٹ بال کلب کے اپنے پندرہ سال کے کریئر میں 10 لیگ اور پانچ پرتگالی کپ میں جیت حاصل کی۔ وہ سنہ 1964 سے 1973 کے دوران میں پرتگال کے سب سے زیادہ گول کرنے والے کھلاڑی بھی رہے۔ عالمی کپ میں ان کی بہترین کارکردگی کی وجہ سے پرتگال کو تیسری پوزیشن حاصل رہی تھی اور وہ سیمی فائنل میں میزبان انگلینڈ سے ہار گئی تھی۔

 وفات 
انھوں نے 71 سال کی عمر میں 5 جنوری 2014 کو وفات پائی۔
 حوالہ جات 

 بیرونی روابط 
مشہور پرتگالی فٹ بال کھلاڑی یوسیبیو انتقال کر گئے

زمرہ:پرتگیزی بین الاقوامی فٹ بالر
زمرہ:پرتگیزی رومن کیتھولک
زمرہ:پرتگیزی فٹ بالر
زمرہ:پریمیرا لیگا کے کھلاڑی
زمرہ:ریاستہائے متحدہ میں پرتگیزی تارکین وطن
زمرہ:فارورڈ کھلاڑی (ایسوسی ایشن فٹ بال)
زمرہ:فیفا 100
زمرہ:ماپوتو کے کھلاڑی
زمرہ:موزمبیقی فٹبالر
زمرہ:ویکی ڈیٹا سے مطابقت رکھنے والی مختصر تفصیل
زمرہ:1942ء کی پیدائشیں
زمرہ:1966ء فیفا عالمی کپ کے کھلاڑی
زمرہ:2014ء کی وفیات